Lav et referat af nedenstående tekst:

Tekst:
Politiet efterforsker stadigvæk røveriforsøget mod Hals Sparekasse i Hou i går. Men manden, der begik røveriforsøget, er stadig på fri fod. Manden beskrives som værende omkring de 30 år. Han er cirka 165 centimeter høj, kraftig og firkantet af bygning. Gerningsmanden er formodentlig grønlænder. Ved røveriforsøget bar han en grå flistrøje og en blå hættetrøje indenunder. Han havde et mørkt tørklæde for munden og et beskidt indkøbsnet i hånden. Manden er sandsynligvis lokal kendt. Han kom i sparekassen blot få minutter efter, at den lille filial i Hou var åbnet klokken 15.30. Her truede han en ansat i sparekassen med en pistollignende genstand. Det lykkedes dog ikke røveren at få penge med fra sparekassen, hvorefter manden flygtede fra stedet på en hvid herrecykel. Informationer om gerningsmanden kan gives til Nordjyllands Politi på telefon 114.

Referat:
Den mand, der i går forsøgte at røve Hals Sparekasse i Hou, er stadig på fri fod.